التلاته الكبار ف التنس

** التلاته الكبار ف التنس** اسم لتلات لعيبة تنس هما روجر فيديرار و رافاييل نادال و نوڤاك دچوكوڤيتش . التلاته دول كسبو عدد كبير من بطولات التنس منهم 63 بطوله من بطولات الجراند سلام التلاته الكبيره نادال كسب اتنين و عشرين بطوله فيديرار كسب عشرين بطوله و ديوكوفيتش كسب واحد و عشرين بطوله. التلاته دول كسبو كمان 101 بطوله من بطولات ماسترز 1000 و حداشر بطوله من نهائيات دورى رابطة محترفين التنس.

اسم التلاته الكبار ف التنس كان بيستعمل كتير لما يكون فيه تلات لعيبه كبار بيكسبو بطولات كتيره ف التنس فى ازمان كتيره لكن بيدل على التلاته دول الايام دى. من سنة 2019 ، اسم التلاته الكبار فيديرار و نادال و دچوكوفيتش بدل اسم الاربعه الكبار ف التنس بيستعمل كتير بسبب تكرار اصابات اندى موررى و غيابه النسبى من بطولات جولة اتحاد لعيبة التنس المحترفين. فيدرار كمل كارير جراند سلام مره واحده و نادال و دچوكوفيتش كل واحد فيهم كمل كارير جراند سلام مرتين. نادال كمل كارير جولدن سلام عشان كسب ميدالية فردى التنس الدهب ف اوليمبياد 2008.

روجر فيديرار كان اول واحد يتشهر فيهم لما كسب اول بطوله ليه سنة 2001 ف ميلانو و كسب جراند سلام اول مره ف ويمبلدون سنة 2003 و بعديه نادال اللى كسب جراند سلام اول مره ف فرنسا سنة 2005 بعد ما غلب روجر فيديرار ف السيميفاينال. ديوكوفيتش كسب جراند سلام اول مره سنة 2008 بعد ما غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال.
## من سنة 2000 لسنة 2008 فيديرار و نادال
من سنة 2000 لسنة 2003 كان فيه لعيبه كبار ابتدو يبطلو لعب زى بيت سامبراس و اندريه اجاسى و ما كانش فيه نجوم جديده كتير روجر فيديرار كسب اول بطوله ليه سنة 2001 ف ميلانو و كسب جراند سلام اول مره سنة 2003  ف ويمبلدون لما غلب مارك فيليبوسيس فى الفاينال  و خلص السنه ف المركز التانى على العالم بعد اندى روديك . سنة 2004 و 2005 فيديرار كسب خمسه جراند سلام من تمانيه و اتغلب عشر مرات بس . رافاييل نادال كسب اول بطوله ليه لما كان عنده 15 سنه و 10 شهور ف ابريل سنة 2002  و غلب فيديرار سنة 2004 ف مايامى ماسترز 

## من 2008 لسنة 2010 ظهور الاربعه الكبار
ف يناير سنة 2008 نوڤاك دچوكوڤيتش غلب روجر فيديرار ف سيميفاينال بطولة اوستراليا و كسب البطوله بعد ما غلب جو ويلفريد تسونجا ف الفاينال . تسونجا كان غلب نادال ف السيميفاينال. نادال كسب بطولة فرنسا و بطولة ويمبلدون سنة 2008 و فيديرار كسب بطولة امريكا.

## من 2011 لسنة 2013 سيطرة الاربعه الكبار

نوفاك ديوكوفيتش سيطر على موسم 2011 بعد ما كسب عشر بطولات ،منهم تلاته جراند سلام وبئا نمره 1 فى العالم لأول مرة فى يوليه 2011. استمرت هيمنة الأربعه الكبار ف موسم 2012 و كسب كل واحد فيهم بطولة جراند سلام واحده. ديوكوفيتش كسب ف أوستراليا و نادال ف فرنسا وفيدرار ف ويمبلدون وموررى كسب ف امريكا بعد ايفان ليندل ما بئا مدربه الرئيسى ف نفس السنه .بطولة امريكا 2012 كانت اول جراند سلام يكسبها موررى . موررى كمان كسب الميداليه الدهب ف فردى الرجاله ف دورة الألعاب الأولمبيه 2012.
استمر موسم 2013 بأسلوب مشابه ، ديوكوفيتش كسب بطولة اوستراليا ، و نادال كسب بطولة فرنسا و بطولة امريكا و موررى كسب بطولة ويمبلدون. ديوكوفيتش كسب بطولة اخر السنه.

## سنة 2014
فى موسم 2014 نادال اتغلب من ستانيسلاس ڤاڤرينكا فى فاينال بطولة اوستراليا بس كسب بطولة فرنسا. ديوكوفيتش كسب بطولة ويمبلدون و بطولة اخر السنه.
## سنة 2015 لسنة 2016
ف موسم 2015 ديوكوفيتش كسب بطولة اوستراليا و بطولة ويمبلدون و بطولة امريكا بس اتغلب من ستانيسلاس ڤاڤرينكا ف فاينال بطولة فرنسا. فى موسم 2016 ديوكوفيتش كسب بطولة اوستراليا و بطولة فرنسا و اتغلب من ستانيسلاس ڤاڤرينكا فى فاينال بطولة امريكا . موررى كسب بطولة ويمبلدون و بطولة اخر السنه.
## 2017 التلاته الكبار
ف موسم 2017 فيديرار كسب بطولة اوستراليا و بطولة ويمبلدون. نادال كسب بطولة فرنسا و بطولة امريكا.
## 2018
ف موسم 2018 فيديرار كسب بطولة اوستراليا و نادال كسب بطولة فرنسا و دچوكوڤيتش كسب بطولة ويمبلدون و بطولة امريكا.
## 2019
ف موسم 2019 دچوكوڤيتش كسب بطولة اوستراليا و بطولة ويمبلدون. نادال كسب بطولة فرنسا و بطولة امريكا.
## 2020
ف موسم 2020 دچوكوڤيتش كسب بطولة اوستراليا . نادال كسب بطولة فرنسا.
## 2021
ف موسم 2021 دچوكوڤيتش كسب بطولة اوستراليا و بطولة فرنسا و بطولة ويمبلدون.
## 2022
ف موسم 2021 نادال كسب بطولة اوستراليا.
## جراند سلام 2005 -2022
من بطولة فرنسا المفتوحة 2005 و لحد بطولة فرنسا المفتوحه سنة 2014 الاربعه الكبار كسبو كل بطولات الجراند سلام التلاته الكبيره ماعدا اتنين امريكا 2009 اللى كسبها خوان مارتين ديل پوترو و اوستراليا 2014 اللى كسبها ستانيسلاس ڤاڤرينكا. التلاته الكبار كسبو 56 من 62 تنس جراند سلام فردى للرجاله ، من بطولة ويمبلدون سنة 2004 لحد بطولة امريكا سنة 2019.

 

## الاولمبياد
رافاييل نادال كسب الميدالية الذهب فى فردى التنس فى الالعاب الأولمبية 2008 و كسب الميدالية الدهب فى زوجى التنس مع مارك لوبيث فى الالعاب الأولمبية 2016. فيديرار كسب الميدالية الدهب فى زوجى التنس مع ستانيسلاس ڤاڤرينكا فى الالعاب الأولمبية 2008 وميدالية فردى التنس الفضه سنة 2012. دچوكوڤيتش كسب الميدالية البرونز ف فردى التنس سنة 2008.

## ماسترز 1000
فى بطولات ماسترز 1000 التلاته الكبار من اكتر 10 لعيبه (من سنة 1970) اللى كسبو بطولات. دچوكوڤيتش كسب 38 بطوله، نادال كسب 36، فيديرار كسب 28.

## بطولات اخر السنه
التلاته الكبار كسبو 11 من تانى 16 بطولات اخر السنه. فيديرار كسب سته و دچوكوفيتش خمسه.

## كاس ديڤيس

كل واحد من التلاته الكبار كان ليه دور رئيسى ف ان منتخب بلده كسب كاس ديڤيس. نادال كسب كاس ديڤيس مع اسبانيا خمس مرات ، دچوكوڤيتش كسبه مره واحده مع صيربيا، فيديرار كسبه مره واحده مع سويسرا.

### نمره 1

:** لحد .*

**<sup></sup>**Represents ATP rankings record.

## المنافسات بينهم
رافاييل نادال غلب التلاته التانيين ف نفس البطوله و ده كان ف بطولة هامبورج سنة 2008 .روجر فيديرار هو تانى واحد فيهم يغلب التلاته التانيين ف نفس البطوله و ده كان ف نهائيات الدورى العالمى سنة 2010 ؛ لما غلب موررى ف جولة روبن، و غلب ديوكوفيتش ف الدور أبل النهائى، و غلب نادال ف ماتش نهائى البطوله.
### نادال و فيديرار
* شوف منافسة فيديرار و نادال
رافاييل نادال و روجر فيديرار لعبو 40 ماتش ضد بعض نادال كسب 24 و روجر فيديرار كسب 16., ماتش فاينال ويمبلدون سنة 2008 بين نادال و فيديرار بيعتبر احسن ماتش ف تاريخ التنس 

### نادال و دچوكوڤيتش
رافاييل نادال و نوڤاك دچوكوڤيتش لعبو 59 ماتش ضد بعض دچوكوڤيتش كسب 30 و نادال كسب 29  اول ماتش بينهم كان سنة 2006 و كسبه نادال.

### فيديرار و دچوكوڤيتش
روجر فيديرار و نوڤاك دچوكوڤيتش لعبو 50 ماتش ضد بعض روجر فيديرار كسب 23 و دچوكوڤيتش كسب 27 
## لينكات برانيه
* 

## مصادر

تصنيف:تنس
تصنيف:رافاييل نادال
تصنيف:روجر فيديرار
تصنيف:لعيبة تنس
تصنيف:ابطال اوستراليا المفتوحه
تصنيف:ابطال فرنسا ف فردى الرجاله تنس
تصنيف:ابطال ويمبلدون ف فردى الرجاله تنس
تصنيف:ابطال امريكا المفتوحه